钦定古今图书集成/明伦汇编/氏族典/第484卷 > 《廖用贤尚友录》 > 廖颙
## 钦定古今图书集成/明伦汇编/氏族典/第484卷 > 《廖用贤尚友录》 > 廖颙

按《万姓统谱》：“颙字季卬，连州人。父为徐州教授，历循、
浔、新三州守，俱有政声。颙聪慧博学，九岁能属文。登
绍兴五年进士第，历户录、县令，改秩授封州教官。时
父新州，秩满辞归，颙迎养之。及父卒，归葬，哀毁感动
行路，世称其孝。服阕，知化州。乾道八年，升提举广南
东路茶盐事。淳熙三年，改广南西路提点刑狱，卒。”